***Mónosbél Községi Önkormányzat***

***Képviselő-testülete***

*3345 Mónosbél, Kossuth L. u. 3.*

*Tel.: 36/ 554-087*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Mónosbél Községi Önkormányzat***

***Képviselő-testület***

***2023. március 16-i ülésének***

***J E G Y Z Ő K Ö N Y V E***

**Jegyzőkönyv**

**Készült:** Mónosbél Községi Önkormányzat Képviselő-testületének 2023. március 16. napján 14.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbél Község Önkormányzat 2022. évi költségvetéséről szóló rendelet módosítása
2. 2023. évi lakossági ivóvíz- és csatornaszolgáltatás ráfordítás csökkentésére benyújtandó támogatási kérelem
3. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 18/2023. (III.16.) | 2023. évi lakossági ivóvíz- és csatornaszolgáltatás ráfordítás csökkentésére benyújtandó támogatási kérelem | 2023. március 20. |
| 19/2023. (III.16.) | Álcarendőr igénylése | 2023. április 1. |
| 20/2023. (III.16.) | Véda kamera rendszer felállítása | 2023. április 1. |
| 21/2023. (III.16.) | Mónosbél, 262/5. hrsz-ú ingatlan eladása | 2023. április 30. |
| 22/2023. (III.16.) | Bélkő TV-hez való csatlakozás | 2023. április 30. |
| 23/2023. (III.16.) | Bélapátfalvai Gyermekjóléti és Szociális Társulás 2022. évi költségvetésének módosítása | 2023. március 20. |
| 24/2023. (III.16.) | Szociális célú tüzelőanyag vásárláshoz kapcsolódó támogatás | 2023. április 28. |

|  |  |
| --- | --- |
| ***Rendelet száma*** | ***Tárgya*** |
| 5/2023 (III.16.) | a 2022. évi költségvetéséről szóló 3/2022. (II.18.) önkormányzati rendelet módosításáról |

Mónosbél, 2023. március 16.

 Varga Sándorné Dudásné dr. Géczi Erika

 polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2023. március 16. napján 14.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

 Antal József alpolgármester

 Surányi Józsefné önkormányzati képviselő

 Dr. Országh-Matisz Lilla önkormányzati képviselő

**Nem jelent meg:** Hajnákné Koós Zsuzsanna önkormányzati képviselő

**Hivatalból jelen van:** Dudásné dr. Géczi Erika jegyző

Szabó Orsolya jegyzőkönyvvezető

Varga Sándorné polgármester:

Köszönti a képviselő-testület tagjait és Dudásné dr. Géczi Erika jegyzőt.

A jelenléti ív alapján megállapítja, hogy az 5 fő képviselő-testületi tag közül 4 fő megjelent. A döntéshozatalban résztvevők száma: 4 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására.

**NAPIREND**

1. Mónosbél Község Önkormányzat 2022. évi költségvetéséről szóló rendelet módosítása
2. 2023. évi lakossági ivóvíz- és csatornaszolgáltatás ráfordítás csökkentésére benyújtandó támogatási kérelem
3. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 4 igen szavazattal elfogadta.

**I. NAPIREND**

**Mónosbél Község Önkormányzat 2022. évi költségvetéséről szóló rendelet módosítása**

Varga Sándorné polgármester:

Elmondja, hogy a költségvetési rendelet módosításáról szóló tervezetet minden képviselő-testületi tag megkapta. Az előirányzat módosítására a költségvetés végrehajtása során bekövetkező változások miatt van szükség.

Kérdezi, van-e valakinek kérdése a módosítással kapcsolatban.

Kéri a képviselő-testület tagjait, hogy szavazzanak Mónosbél Község Önkormányzat 2022. évi költségvetéséről szóló rendelet módosításáról az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal elfogadta Mónosbél Község Önkormányzat Képviselő-testületének **6/2023. (III.17.)** önkormányzati rendeletét **a 2022. évi költségvetésről szóló 3/2022. (II.18.) önkormányzati rendelet módosításáról.** (**1. melléklet**)

**II. NAPIREND**

**2023. évi lakossági ivóvíz- és csatornaszolgáltatás ráfordítás csökkentésére benyújtandó támogatási kérelem**

Varga Sándorné polgármester:

Elmondja, hogy a 2023. évi lakossági víz- és csatornaszolgáltatás támogatására az önkormányzat pályázatot kíván benyújtani, melyhez szükségesek az önkormányzat nyilatkozatai.

Kérdezi a Képviselő-testület tagjait, van-e kérdés észrevétel. Kéri, hogy szavazzanak a 2023. évi lakossági ivóvíz és csatornaszolgáltatás ráfordítás csökkentésére benyújtandó támogatási kérelemről az előterjesztés szerint.

Döntéshozatalban résztvevők száma: 4 fő

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**18/2023. (III.16.) sz. Képviselő-testületi határozat**

Mónosbél Községi Önkormányzat Képviselő-testülete döntött abban, hogy 2023. évre vonatkozóan a lakossági ivóvíz és csatornaszolgáltatás ráfordításainak csökkentésére támogatási kérelmet kíván benyújtani.

A Képviselő-testület felhatalmazza a polgármestert a vonatkozó rendelet pályázathoz szükséges mellékleteinek, nyilatkozatainak aláírására.

 Határidő: 2023. március 20.

 Felelős: polgármester

**III. NAPIREND**

**Egyéb ügyek indítványok**

Varga Sándorné polgármester

Elmondja, hogy Felsőtárkányban álcarendőr került kihelyezésre, melyet az Egri Rendőrkapitányságnál lehet igényelni. Javasolja a forgalom sebességének csökkentése érdekében az álcarendőr igénylését.

Kérdezi a Képviselő-testület tagjait, hogy van-e kérdés, észrevétel.

Kéri a képviselő-testület tagjait, hogy szavazzanak álcarendőr igényléséről a határozati javaslat szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**19/2023. (III.16.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és úgy döntött, hogy igénylést nyújt be az Egeri Rendőrkapitánysághoz 1 db álcarendőrre.

A Képviselő-testület felhatalmazza a polgármestert az igénylés lebonyolításra.

 Határidő: 2023. április 1.

 Felelős: polgármester

Varga Sándorné polgármester:

Elmondja, hogy korábban már foglalkoztak ezzel a problémával, de újból javaslatot tesz a Belügyminisztérium felé történő megkeresésről, melyben a Véda kamera kiépítését kérné a II. Rákóczi Ferenc utcára. Kérelmünkben hivatkozzunk a szomszédos települések fellendülő turizmus forgalmára, melyhez a község biztosít átjárást.

Kéri a képviselő-testület tagjait, hogy szavazzanak a kamera rendszer felállításával kapcsolatos megkeresésről a Belügyminisztérium felé.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**20/2023.(III.16.) Képviselő-testületi határozat**

Mónosbél Község Önkormányzata úgy döntött, hogy a 2506 számú, II. Rákóczi Ferenc úton a Belügyminisztériumtól kérelmezi a Véda kamera rendszer felállítását.

A képviselő-testület felhatalmazza a polgármestert a Belügyminisztériumnak címzett kérelem aláírására.

Határidő: 2023. április 1.

 Felelős: polgármester

Varga Sándorné polgármester:

Elmondja, hogy a Mónosbél, 262/6. hrsz-ú ingatlan (Kastély kert) értékbecslése megtörtént, mely az ingatlan értékét 29,3 M Ft-ban állapította meg. Javasolja, nyílt ajánlattételi eljárás lefolytatását 2023. május 15-ig. Az ingatlanért ajánlható minimum vételárnak 35 M Ft-ot javasol, nyertes az lesz, aki a legmagasabb összegű ajánlatot teszi.

Kérdezi a Képviselő-testület tagjait, van-e kérdés észrevétel. Kéri, hogy szavazzanak a Mónosbél, 262/6. hrsz-ú ingatlan versenyeztetés útján történő értékesítéséről szóló Pályázati felhívásról a tervezet szerint.

Döntéshozatalban résztvevők száma: 4 fő

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**21/2023. (III.16.) sz. Képviselő-testületi határozat**

Mónosbél Község Önkormányzat Képviselő-testülete úgy döntött, hogy a mónosbéli 262/6. hrsz-ú, kivett beépítetlen terület megnevezésű 23.631 m2 területű ingatlan versenyeztetés útján történő értékesítésére 2. melléklet szerinti pályázati felhívást tesz közzé.

A Képviselő-testület felhatalmazza Varga Sándorné polgármestert a Pályázati felhívás közzétételére az önkormányzat hirdetőtábláján, honlapján és Facebook oldalon.

 Határidő: 2023. április 30.

 Felelős: polgármester

Varga Sándorné polgármester:

Tájékoztatja a Képviselő-testületi tagokat, hogy az ebédszállítás a bélapátfalvai napközis konyhájáról történik. 28-30 fő veszi igénybe jelenleg a vendég-, illetve a szociális étkezését.

Elmondja, hogy a közúti baleset következtében történt buszmegálló rongálás be lett jelentve az önkormányzat biztosítójához. A helyreállítással még várni kell a rendőrségi jegyzőkönyv kiállításáig.

Dr. Országh-Matisz Lilla önkormányzati képviselő:

Szerinte nagyon balesetveszélyes így a buszmegálló. Kérdezi, hogy mennyibe fog kerülni az új?

Varga Sándorné polgármester:

Körülbelül 1 M Ft-ba.

Dr. Országh-Matisz Lilla önkormányzati képviselő:

Szerinte szükség lenne járdasziget kialakítására vagy gyalogosátkelő hely felfestésére.

Varga Sándorné polgármester:

A közútkezelőt meg fogjuk keresni. Már fordultunk hozzájuk ilyen megkereséssel, akkor el lett utasítva.

Antal József önkormányzati képviselő:

Szerinte a településtáblára kellene kitenni 40 km/h-s sebesség korlátozó táblát.

Varga Sándorné polgármester:

Ezzel szintén a közútkezelőt kell megkeresnünk.

Elmondja, hogy a Bélkő TV tavaly teszt üzemmódban elindult és 14 településen lehet fogni, ahol Vodafone szolgáltatás van. Bélapátfalva állta az eddigi költségeket és most szeretné, ha a több település is hozzájárulna a működtetéséhez.

Mónosbél vonatkozásában ez 210 ezer Ft egyszeri hozzájárulást és 33 Ft vagy 44 Ft/fő/hónap hozzájárulást jelentene.

Javasolja, hogy a település vegye igénybe a Bélkő TV szolgáltatását.

Kéri a képviselő-testület tagjait, hogy szavazzanak a Bélkő TV szolgáltatáshoz való csatlakozáshoz.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**22/2023. (III.15.) sz. Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadta, hogy az önkormányzat a Bélkő TV működtetésében rész kíván venni. Vállalja a létesítési költségekhez történő egyszeri 210 e Ft-os hozzájárulást, valamint a max. 44 Ft/lakos havidíj fizetést.

Határidő: 2023. április 30.

Felelős: polgármester

Varga Sándorné polgármester:

A Képviselő-testület tagjai írásban megkapták az előterjesztést a Bélapátfalvai Gyermekjóléti és Szociális Társulás és intézménye 2022. évi költségvetésének módosításáról. Mivel módosító javaslat nem volt, kéri a Képviselő-testület tagjait, hogy szavazzanak a Társulás és intézménye 2022. évi költségvetésének módosításáról.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**23/2023. (III.16.) Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadta a Bélapátfalvai Gyermekjóléti és Szociális Társulás 2022. évi költségvetésének módosítását.

 Határidő: 2023. március 20.

 Felelős: polgármester

Varga Sándorné polgármester:

Tájékoztatja a Képviselő-testület tagjait az április 1-jén (szombaton) megrendezésre kerülő „Húsvéti készülődés” megnevezésű programról. A Bródy Sándor Könyvtár biztosítja a gyermekeknek szóló előadást.

Elmondja értesült arról, hogy a szociális tűzifa kiszállítással kapcsolatban egy magánszemélynek több személy is jelezte, hogy nem kapta meg teljesen az 1 m3 fát.

Szeretné a lakosságot tájékoztatni, hogy a tűzifa kiszállítása február 3-4. volt, melyet helyi vállalkozó szállított ki. Az átvételkor mindenki aláírta, hogy a határozatban foglalt mennyiséget megkapta. Reklamációt 1-2 napon belül el tudunk fogadni, de 1 hónap múlva már nem.

Kéri a lakosságot, hogy ha panasza van, akkor azt ne egy magánszeméllyel közölje, hanem az önkormányzattal.

Elmondja, hogy újra pályázhat az önkormányzat 40 m3 szociális tűzifára.

Javasolja a szociális célú tüzelőanyag vásárlásához kapcsolódó támogatásra pályázat benyújtását.

Kéri a képviselő-testület tagjait, hogy szavazzanak a szociális célú tüzelőanyag vásárlásának támogatásáról szóló határozat benyújtásáról az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**24/2023. (III.16.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy a helyi önkormányzatokért felelős miniszter által meghirdetett, a Magyarország 2023. évi központi költségvetéséről szóló 2022. évi XXV. törvény 3. melléklet 2.2.1. pont szerinti A települési önkormányzatok szociális célú tüzelőanyag vásárlásához kapcsolódó támogatásra pályázatot nyújt be tűzifavásárlásra, melyhez a szükséges önerőt biztosítja. Mónosbél Községi Önkormányzata a szociális célú tűzifában részesülőtől ellenszolgáltatást nem kér.

Igényelt mennyiség 40 erdei m3 kemény lombos tűzifa, az ehhez szükséges önerő 101 600,- Ft, illetve a szállítási költség.

Határidő: 2023. április 28.

 Felelős: polgármester

Antal József önkormányzati képviselő:

Javasolja a régi kamerarendszer felújítását. Szerinte 4 db kamera elég a település megfigyelésére. Ígéretet kapott helyi vállalkozóktól, hogy anyagilag támogatják a fejlesztést.

Varga Sándorné polgármester:

Ajánlatott fog bekérni egy egyszerűbb és egy komolyabb rendszer kiépítésére.

Kérdezi a képviselő-testület tagjait van-e kérdés, észrevétel.

Mivel más ügy, indítvány nem volt, megköszöni a képviselő-testület tagjainak az ülésen való részvételt, az ülést bezárja.

k.m.f.

 Varga Sándorné Dudásné dr. Géczi Erika

 polgármester jegyző